《出塞曲二首 其一》
明代·卢龙云

天兵夜度辽，去家几千里。霜落塞草腓，朔风动地起。

驰突羽林塞，召募良家子。弓刀各在腰，人人乐殊死。

奋勇争先登，所向应披靡。长歌早入关，誓将雪国耻。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。